Foto: RIA "Novosti" Rossiya harbiy-kosmik kuchlari bosh qo‘mondoni Viktor Bondaryovning ma’lum qilishicha, beshinchi avloddagi yangi qiruvchi Su-57 nomini oldi, deb xabar bermoqda «Zvezda» telekanali. «Samolyot xuddi bola tug‘ilganidan so‘ng ism olgani kabi, yangi nom bilan ataldi. Su-57 – endi biz uni shunday ataymiz», - deya ma’lum qildi Bondarev. Avval samolyot zavoddagi indeks bo‘yicha T-50 deb atalgan. Su-57 – Rossiyaning beshinchi avloddagi qiruvchisi bo‘lib, Suxoy konstruktorlik byurosi tomonidan ishlab chiqildi. Ta’kidlanishicha, Su-57 bo‘yicha ma’lumotning katta qismi maxfiydir. Uning ba’zi jihatlari oshkor etilgan, xolos: samolyot eng yangi bort elektronikasi, radarga ega, qiruvchi uchuvchilari yangi parvoz kostyumi va bosh kiyimiga ega bo‘ladi.